Alexa Grasso

Karen Alexa Grasso Montes (9. elokuuta 1993 Guadalajara) on meksikolainen vapaaottelija ja UFC:n entinen naisten kärpässarjan mestari.

Ura
Grasso otteli uransa ensimmäisen ammattilaisottelunsa joulukuussa 2012, jolloin hän voitti Sandra del Rinconin. Vuonna 2013 Grasso voitti kolme ottelua. Syyskuussa 2014 Grasso teki debyyttinsä Invicta FC:ssä, kun hän otteli Invicta FC 8 -tapahtumassa Ashley Cumminsia vastaan. Grasso voitti ottelun yksimielisellä päätöksellä. Grasso otteli vielä kolmesti Invictassa: Invicta FC 10:ssä hän voitti Alida Grayn tyrmäyksellä, Invicta FC 11:ssä Mizuki Inouen yksimielisellä päätöksellä ja Invicta FC 18:ssa Jodie Esquibelin yksimielisellä päätöksellä.

Elokuussa 2016 ilmoitettiin, että Grasso siirtyy ottelemaan UFC:hen. Hän kohtasi ensimmäisessä ottelussaan marraskuussa 2016 Heather Jo Clarkin. Grasso voitti ottelun yksimielisellä päätöksellä. Grasso koki uransa ensimmäisen tappion, kun hän hävisi helmikuussa 2017 Felice Herrigille. Herrig voitti yksimielisellä päätöksellä. Grasso kuitenkin palasi voittokantaan voitettuaan hajaäänituomiolla Randa Markosin saman vuoden elokuussa. Grasson vuoden 2018 ainoa ottelu päättyi tappioon Tatiana Suarezille, kun Suarez voitti kuristamalla Grasson ensimmäisessä erässä.

Vuonna 2019 Grasso otteli kaksi ottelua. Hän voitti kesäkuussa Karolina Kowalkiewiczin yksimielisellä päätöksellä, mutta hävisi syyskuussa Carla Esparzalle enemmistöpäätöksellä. Grasson piti otella UFC 246 -tapahtumassa Claudia Gadelha vastaan, mutta hän painoi viisi paunaa painorajan yli. Ottelu jouduttiin perumaan, kun Nevadan urheilukomissio peruutti ottelun vedoten sääntöön, jonka mukaan korsisarjassa ottelijoiden painojen ero saa olla korkeintaan kolme paunaa. Grasso siirtyi tämän jälkeen ottelemaan painoluokkaa korkeammalle kärpässarjaan.

Elokuussa 2020 Grasso otteli Ji Yeon Kimia vastaan voittaen ottelun yksimielisellä päätöksellä. Grasso voitti myös vuoden 2021 ainoan ottelunsa, kun hän oli Maycee Barberia parempi yksimielisellä päätöksellä. Vuoden 2022 ensimmäisessä ottelussaan Grasso kohtasi Joanne Woodin. Grasso voitti ottelun ensimmäisessä erässä luovutuksella. Saman vuoden lokakuussa Grasso voitti Viviane Araújon yksimielisellä päätöksellä. Maaliskuussa 2023 Grasso pääsi ottelemaan kärpässarjan mestaruudesta kirgisialais-perulaista Valentina Ševtšenkoa vastaan UFC 285:ssa. Grasso voitti ottelun neljännessä erässä, kun hän onnistui kuristamaan Ševtšenkon.

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka Huomautuksia  Maycee BarberUFC Fight Night: Adesanya vs. Pyfer29. maaliskuuta 2026   Las VegasTappio 16–5–1 Natália SilvaPäätös (yksimielinen)UFC 31511. toukokuuta 2025 3 5:00 MontrealTappio 16–4–1 Valentina ŠevtšenkoPäätös (yksimielinen)UFC 30615. syyskuuta 2024 5 5:00 Las VegasUFC:n naisten kärpässarjan mestaruusottelu Tasapeli  16–3–1 Valentina ŠevtšenkoTasapeli (hajaäänituomio)UFC Fight Night: Grasso vs. Shevchenko 217. syyskuuta 2023 5 5:00 Las VegasUFC:n naisten kärpässarjan mestaruusotteluVoitto 16–3 Valentina ŠevtšenkoLuovutus (kasvovääntö)UFC 2855. maaliskuuta 2023 4 4:34 Las VegasUFC:n naisten kärpässarjan mestaruusottelu. Bonuspalkkio Voitto 15–3 Viviane AraújoPäätös (yksimielinen)UFC Fight Night: Grasso vs. Araújo16. lokakuuta 2022 5 5:00 Las VegasVoitto 14–3 Joanne WoodLuovutus (takakuristus)UFC on ESPN: Blaydes vs. Daukaus17. maaliskuuta 2022 1 3:57 ColumbusVoitto 13–3 Maycee Barber Päätös (yksimielinen)UFC 25814. helmikuuta 2021 3 5:00 Las VegasVoitto 12–3 Kim Ji-yeonPäätös (yksimielinen)UFC Fight Night: Smith vs. Rakić30. elokuuta 2020 | 5:00 Las VegasTappio 11–3 Carla EsparzaPäätös (enemmistötuomio)UFC Fight Night: Rodríguez vs. Stephens22. syyskuuta 2019 3 5:00 Mexico CityBonuspalkkio Voitto 11–2 Karolina KowalkiewiczPäätös (yksimielinen)UFC 2389. kesäkuuta 2019 3 5:00 Chicago Tappio 10–2 Tatiana SuarezLuovutus (takakuristus)UFC Fight Night: Maia vs. Usman20. toukokuuta 2018 1 2:44 SantiagoVoitto 10–1 Randa MarkosPäätös (hajaäänituomio)UFC Fight Night: Pettis vs. Moreno6. elokuuta 2017 3 5:00 Mexico CitySopimuspainoTappio 9–1 Felice HerrigPäätös (yksimielinen)UFC Fight Night: Bermudez vs. The Korean Zombie5. helmikuuta 2017 3 5:00 HoustonVoitto 9–0 Heather ClarkPäätös (yksimielinen)The Ultimate Fighter Latin America 3 Finale: dos Anjos vs. Ferguson6. marraskuuta 2016 3 5:00 Mexico CityUFC-debyytti
Lähde: https://www.tapology.com/fightcenter/fighters/68972-alexa-grasso

Lähteet

Luokka:Meksikolaiset vapaaottelijat
Luokka:Vuonna 1993 syntyneet
Luokka:Elävät henkilöt